da da da sv da da da da da da da nb nb da da sv da ceb sv nb da da sv sv sv sv da ceb sv nb da da sv sv sv nb da ceb sv nb da da sv sv sv nb sv da da ceb sv nb da da sv sv sv nb da ceb sv nb da da sv sv sv nb da ceb sv nb da da sv sv sv da da sv da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da en da da da da da de da sv da da sv en da da da da pt da nb da da da nb da da da sv tr da en tr sv de da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: Usund kaffe
søndag den 29. maj 2016
Nu er det sket sådan, at Vestegnen er kommet med på 'beatet' og har fået både 7-Eleven, Baresso, Burger King og Domino's indenfor et overskueligt geografisk område (læs: ret tæt på, hvor jeg bor). Så jeg troede faktisk, at jeg ville kaste mig over alle herlighederne, bruge en masse penge og tage en hulens masse kilo på, som følge deraf.
Og hvad er der sket? Ikke så meget... Vores Burger King, som ligger temmelig tæt på, har nemlig så elendig service (og til dels også mad), at jeg simpelthen ikke gider den. Til trods for at vi får stoppet diverse rabat-kuponer i postkassen hver anden måned. McDonald's har længe ligget i køreafstand og efter vi fik bil, bruger vi den da også mere. Men vi snakker én gang i kvartalet - måske mindre.
Domino's pizza bruger vi til gengæld en del. Eller - det er stilnet lidt af, men lige da den åbnede, købte vi en del der. Jeg har længe været træt af de der almindelige pizzaer fra den lokale pizzamand, så dem har vi ikke fået i halve år. Jeg tror, vi får Domino's ca. hver anden måned.
Nå, nu fik jeg vist begravet mig lidt for meget i detaljen. Anyways, jeg er stor fan af Baresso, så siden den åbnede i det lokale center, så har jeg besøgt den temmelig mange gange. Og ja, det kan ses på min økonomi - og vægten. Men ikke nok til at jeg beder om en latté på skummetmælk. Så mange gange kommer jeg trods alt ikke.
Faktisk er jeg ok stolt af ikke at svinge forbi Baresso, Burger King og lign. hver uge. Det er jo ikke godt for sundheden, men det er dælme lokkende for sådan én som mig, der elsker usunde quick-fixes.
Billede fra Ipad, taget af små pil-fingre med en eller anden underlig slags filter...
Indsendt af Birgitte B kl. 19.23
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad, Vestegnen
www.skøreliv.dk29. maj 2016 kl. 20.51
Også mig! Det er lidt spøjst; jeg overlever let weekenden uden kaffe, men så snart det er hverdage skriger min krop på koffein i alle varianter. Pretty weird!
Birgitte B30. maj 2016 kl. 13.58
@Skøreliv - jeg overlever sjældent nogle dage helt uden kaffe... Er ret så afhængig. Kh. Birgitte
Dorte29. maj 2016 kl. 22.31
Nils laver latté til mig hver morgen, så jeg bruger stort ser aldrig kaffebarer - kan ikke klemme mere end en af slagsen om dagen. Vi er aldrig på Macdonalds eller burger King. Til gengæld er vi madører og bruger lidt for mange penge på lækre råvarer. Vi har vel alle vore laster ;-)
Birgitte B30. maj 2016 kl. 13.59
@Dorte - you lucky girl ;-) jeg har personligt en stor last mht. McDonalds - også fra før jeg fik børn, så de kan ikke få skylden for det. Holder det dog på et absolut minimum. Kh. Birgitte
Mette30. maj 2016 kl. 07.14
Åh, en cafe latte fra enten Baresso eller Starbucks er det bedste:) Da vi boede i London var det næsten hverdag, da de lå alle steder:) Da jeg var gravid med prinsessepigen havde jeg kvalme i 3 måneder og kunne ikke drikke kaffe og slet ikke klare lugten. Da jeg endelig kunne og købte en dejlig latte stortudede jeg så midt i Starbucks. Hormoner....:o)
Birgitte B30. maj 2016 kl. 14.01
@Mette - hahaha, sikke noget ;-) jeg er faktisk mere til Baresso end Starbucks og jeg elsker deres kolde varianter. Kh. Birgitte
Øglemor30. maj 2016 kl. 11.03
I er da totalt med på beatet, derude vestpå ;-)
Det er spøjst med de der quick fixes - det er som om, de virker mere lokkende, når de er lige uden for rækkevidde. Jeg har fx altid været kæmpefan af Starbucks og sukket efter en lidt mere bynær en af slagsen end den ude i lufthavnen. Nu er der åbnet en virkelig tæt på, hvor vi bor (og henter børn), men jeg har kun været derinde én gang og har ingen planer om at komme der igen lige foreløbig.
Jeg er til gengæld storforbruger af cafékulturen på Østerbro - dog lige så meget pga. det hyggelige miljø som den gode kaffe. Men to go-kaffen er jeg stort set stoppet med. Lige bortset fra den fra 7-Eleven, som jeg kommer til at tage en med af, næsten hver gang jeg er på kontoret. Ups :-)
Birgitte B30. maj 2016 kl. 14.03
@Øglemor - nu kan jeg fortælle at på Metropol, Tagensvej, der er der ingen kaffebarer i nærheden, så jeg smutter forbi Baresso v Nørreport på vej til skole. 7-Eleven kaffen har nu også overrasket mig positivt. Kh. Birgitte
@30. maj 2016 kl. 13.24
Dominos Pizza *mums* Har dog ingen anelse om de har afdelinger i de midtjyske. Har smagt på en motorvejsbiks på vestegnen (cirka). Ved ikke hvor meget jeg så ville købe der, hvis jeg boede i nærheden ... nok meget i starten, som dig. Til gengæld drikker jeg ikke kaffe ...
Birgitte B30. maj 2016 kl. 14.05
@Liv - heldigt for dig, så kan man få en masse andet end kaffe hos Baresso, så det er ingen undskyldning. De laver faktisk en dejlig is-te eller Chai-latte. Mums... Og i fredags opdagede jeg, at der var åbnet en ægte italiener pizza biks på torvet, så nu ryger Dominos ned ad listen, hahaha... Kh. Birgitte
Unknown1. juni 2016 kl. 12.18
Altid latte på sødmælk. Alt andet er for tøser :-D
Birgitte B1. juni 2016 kl. 13.50
@Lone - jeg har aldrig smagt andet, og jeg holder mig til det der virker. hahaha. Kh. Birgitte
Giv mig dine tanker...
Nyere indlæg Ældre indlæg Start
Abonner på: Kommentarer til indlægget (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Opfølgning på bøger - eller mangel på samme
Hvad sker der lige for:
Tanker om Mors Dag
Kort uge i vente
Fantastisk A/S tema. Temadesign af Jason Morrow. Leveret af Blogger.